Laura Friman

Laura Friman (s. 17. joulukuuta 1980 Hämeenlinna) on suomalainen toimittaja, kirjailija, juontaja ja somevaikuttaja.

Friman on opiskellut englantilaista filologiaa Helsingin yliopistossa ja kirjoittanut uransa aikana muun muassa Imagelle, Trendille ja Helsingin Sanomille. Erityisen hyvin hänet tunnetaan kärkkäistä kolumneistaan. Lisäksi hän työskentelee radiotoimittajana Radio Helsingin iltapäiväohjelmassa. Friman oli myös yksi Iholla-sarjan osallistujista sen vuonna 2017 kuvattuna kautena.

Friman on kirjoittanut rap-yhtye JVG:stä kertovan Etenee-kirjan, joka päätyi vuoden 2016 myydyimpien tietokirjojen listoille ja sai Kirja-Femma-ehdokkuuden. Vuonna 2017 Friman teki Saara Aallon elämäkerran Saara Aalto. No fear.

 Yksityiselämä 
Friman avioitui maaliskuussa 2023 kuvaaja ja ohjaaja Lauri Tammisen kanssa, jonka kanssa hän oli seurustellut vuodesta 2019. Frimanilla on kaksi poikaa aiemmasta avioliitostaan.

 Teokset 

Saara Aalto. No fear. WSOY, 2017





 Lähteet 

Luokka:Suomalaiset toimittajat
Luokka:Suomalaiset kirjailijat
Luokka:Elävät henkilöt
Luokka:Vuonna 1980 syntyneet
Luokka:Suomalaiset somevaikuttajat